“นเรศ งามอภิชน” ขาย MACO ออกเหลือถือไม่ถึง 5%
“นเรศ งามอภิชน” ตัดขายหุ้น MACO ออก 0.0399% เหลือถือ 4.985% 
15 ต.ค. 2558

ผู้สื่อข่าวรายงานว่าเมื่อวันที่ 9 ต.ค.58นาย นเรศ งามอภิชน มีรายงานการจำหน่าย หุ้นของบริษัท มาสเตอร์ แอด จำกัด (มหาชน) หรือ MACOจำนวน 0.0399% และจำนวนหลักทรัพย์ภายหลังการจำหน่ายคิดเป็น  4.985% ของสิทธิออกเสียงทั้งหมดของกิจการ จากที่ก่อนหน้านี้เมื่อวันที่ 20 มิ.ย.57 นาย นเรศ งามอภิชน มีการเข้าซื้อหุ้น MACO ในสัดส่วน 0.2893% และส่งผลให้ถือหุ้นสัดส่วน 5.114%
ขณะที่ล่าสุด นาย นเรศ งามอภิชน เข้าซื้อหุ้นของบริษัท ออริจิ้น พร็อพเพอร์ตี้ จำกัด (มหาชน) หรือ ORI จำนวน 4.289% และจำนวนหลักทรัพย์ภายหลังการได้มาคิดเป็น  6.741% 
อนึ่ง นายนเรศ งามอภิชน เป็นหนึ่งในผู้ถือหุ้นใหญ่ของ MACO และเป็นนักลงทุนที่ถือหุ้นใหญ่ในหลายบริษัท อาทิ IFEC, MACO, TTA, TPIPL, VGI, WHA, UV, ROJNA